21.5.2009 Jurnalul Oficial al Uniunii Europene L 125/67 REGULAMENTUL (CE) NR. 423/2009 AL COMISIEI din 20 mai 2009 privind eliberarea licențelor de import de orez în cadrul contingentelor tarifare deschise pentru subperioada mai 2009 prin Regulamentul (CE) nr. 1529/2007 COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (1), având în vedere Regulamentul (CE) nr. 1529/2007 al Comisiei din 21 decembrie 2007 privind deschiderea și modul de gestionare pentru 2008 și 2009 a contingentelor de import pentru orezul originar din grupul statelor ACP care fac parte din regiunea CARIFORUM, precum şi din țările şi teritoriile de peste mări (TTPM) (2), în special articolul 4 alineatul (1), întrucât: (1) Pentru anul 2009, Regulamentul (CE) nr. 1529/2007 a deschis un contingent tarifar de import anual de 250 000 de tone de orez, exprimat în echivalent orez decorticat, originar din statele care fac parte din regiunea CARIFORUM (număr de ordine 09.4220), un contingent tarifar de import de 25 000 de tone de orez, exprimat în echivalent orez decorticat, originar din Antilele Olandeze şi din Aruba (număr de ordine 09.4189) şi un contingent tarifar de import de 10 000 de tone de orez, exprimat în echivalent orez decorticat, originar din TTPM cele mai puţin dezvoltate (număr de ordine 09.4190) şi a stabilit modul de gestionare a acestora. (2) Subperioada lunii mai este a doua subperioadă pentru aceste contingente, prevăzute la articolul 1 alineatele (1) şi (2) din Regulamentul (CE) nr. 1529/2007. (3)  Din comunicarea efectuată în conformitate cu articolul 6 litera (a) din Regulamentul (CE) nr. 1529/2007 rezultă că, pentru contingentele cu numerele de ordine 09.4220, 09.4189 şi 09.4190, cererile depuse în cursul primelor şapte zile ale lunii mai 2009, în conformitate cu articolul 2 alineatul (1) din regulamentul menționat, vizează o cantitate exprimată în echivalent orez decorticat inferioară celei disponibile. ( Prin urmare, pentru contingentele cu numerele de ordine 09.4220, 09.4189 şi 09.4190, este necesară stabilirea cantităților totale disponibile pentru subperioada contin- gentară următoare, în conformitate cu articolul 4 alineatul (1) din Regulamentul (CE) nr. 1529/2007, ADOPTĂ PREZENTUL REGULAMENT: Articolul 1 În cadrul contingentelor cu numerele de ordine 09.4220, 09.4189 și 09.4190 menţionate în Regulamentul (CE) nr. 1529/2007, cantitățile totale disponibile pentru subperioada contingentară următoare sunt fixate în anexa la prezentul regu- lament. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 20 mai 2009. Pentru Comisie Jean-Luc DEMARTY Director general pentru agricultură și dezvoltare rurală () JO L 299, 16.11.2007, p. 1. () JO L 348, 31.12.2007, p. 155.